63. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.1071 της 7/15 Ιουν. 1957 Περί των προϋποθέσεων κυκλοφορίας σιγαρέττων μετά φίλτρου. Λαβόν υπ’ όψιν: 1)Τας διατυπωθείσας απόψεις των Ελλήνων καπνοβιομηχάνων επί του θέματος της κυκλοφορίας και εν Ελλάδι σιγαρέττων μετά φίλτρου. 2)Την υπ’ αριθ. 23528/10.5.57 γνωμάτευσιν του Γενικού Χημείου του Κράτους εξ ης προκύπτει ότι η χρησιμοποίησις φίλτρου δεν αλλοιώνει ουσιωδώς τας χαρακτηριστικάς οργανοληπτικάς ιδιότητας (οσμής - γεύσεως) της καύσεως του καπνού και καθίσταται ευδιάκριτος η χρησιμοποίησις καπνών διαφόρου συνθέσεως και ποιότητος. 3)Την υφισταμένην ανάγκην προστασίας της εγχωρίου καπνοπαραγωγής ιδία δε των εκλεκτών καπνών (τσεμπελίων) εκ της τυχόν, δια της προσθήκης εις τα σιγαρέττα φίλτρου, χρησιμοποιήσεως υπό των καπνοβιομηχανιών καπνών κατωτέρας ποιότητος. 4)Σχετικήν εισήγησιν του επί των Οικονομικών Υπουργού, αποφασίζει. 1.Εφ’ όσον οι καπνοβιομηχανίαι ήθελον θέσει εις κυκλοφορίαν σιγαρέττα εφ’ ενός εκάστου των οποίων ήθελε προσαρμοσθή φίλτρον τα σιγαρέττα τούτα θα έχωσι μήκος μεγαλύτερον του υπό των διατάξεων του άρθρ. 2 του Α.Ν. 207/45 επιτρεπομένου, κατά το μήκος του παρ’ εκάστης καπνοβιομηχανίας χρησιμοποιουμένου δι έκαστον σιγαρέττον φίλτρου. 2.Δια την παραγωγήν των σιγαρέττων τούτων απαγορεύεται: α)Η εξ εκάστου χιλ/μου καπνού παραγωγή περισσοτέρων σιγαρέττων των προβλεπομένων υπό των διατάξεων του άρθρ. 2 του Α.Ν. 207/45. β)Η χρησιμοποίησις καπνών ποιοτικής συνθέσεως κατωτέρας της παρ’ εκάστης καπνοβιομηχανίας χρησιμοποιουμένης τοιαύτης δια την παραγωγήν σιγαρέττων Δ΄ και Ε΄ κατηγορίας και γ)Η χρησιμοποίησις φίλτρου περιέχοντος χημικάς ουσίας αλλοιούσης ουσιωδώς την γεύσιν του καπνού ή δυναμένου να επιφέρη σύγχυσιν εις την κατά το κάπνισμα διάκρισιν της ποιότητος αυτού. 3.Δι’ αποφάσεων του Υπουργού των Οικονομικών καθορίζεται παν ζήτημα αναφυόμενον κατά την παραγωγήν τοιούτων σιγαρέττων και αναγόμενον εις την διαδικασίαν ελέγχου της παραγωγής αυτών. 4.Αι τιμαί λιανικής πωλήσεως των σιγαρέττων τούτων ορίζονται ελευθέρως υπό των καπνοβιομηχανιών εις δρχ. 286 μέχρι 295 ή 330 και άνω ανά χιλ/μον. 5.Ο φόρος καταναλώσεως ορίζεται εις 62% επί της εκάστοτε τιμής λιανικής πωλήσεως αυτών. 28.Ε.α.62-63 Κώδικας Φορολογίας Καπνού Εις το αυτό ποσοστόν φόρου  υποβάλλονται εφεξής και τα άνευ φίλτρου σιγαρέττα ΣΤ΄ κατηγορίας. Τα σιγαρέττα εγχωρίου προελεύσεως τα μη προοριζόμενα να διατεθώσι δια του εμπορίου αλλά προς ατομικήν χρήσιν του εντολέως λογίζονται πάντοτε, προς καθορισμόν του ανήκοντος φόρου καταναλώσεως, ως τοιούτο τιμής λιανικής πωλήσεως δρχ. 440 ανά χιλ/μον. 6.Δια τον υπολογισμόν των περιθωρίων των πρατηριούχων και καπνοπωλών ως και δια την εφαρμογήν των λοιπών διατάξεων της υπ’ αριθ. 1768/1955 Πράξεως του Υπουργικού Συμβουλίου κατατάσσονται τα σιγαρέττα μετά φίλτρου τιμής λιανικής πωλήσεως 286 μέχρι 295 δραχμών ανά χιλ/μον εις την Δ΄ κατηγορίαν, από δρχ. 330 μέχρι 439 εις την Ε΄ κατηγορίαν και από δρχ. 440 και άνω εις την ΣΤ΄ κατηγορίαν. 7.Οι παραβάται της παρ. 2 της παρούσης τιμωρούνται δια πράξεως του οικείου Εφόρου Καπνού, υποκειμένης εις τας υπό του Κώδικος Νόμων περί φορολογίας του καπνού προβλεπόμενα ένδικα μέσα, δια προσθέτου τέλους δρχ. 50.000 μέχρις 1.000.000. Το πρόσθετον τούτο τέλος εν περιπτώσει υποτροπής διπλασιάζεται. Εκδόσαν προς τούτο την υπ’ αριθ. 1071 παρούσαν πράξιν του, ήτις τελούσα υπό νομοθετικήν κύρωσιν ισχύει από της δημοσιεύσεώς της δια της Εφημερίδος της Κυβερνήσεως. 